Ομοσπονδία Εργοδοτών και Βιομηχάνων Κύπρου

μικρογραφία

Η Ομοσπονδία Εργοδοτών & Βιομηχάνων Κύπρου (ΟΕΒ) είναι η εργοδοτική οργάνωση της Κύπρου και ένας από τους κοινωνικούς εταίρους του τόπου. Ιδρύθηκε το 1960 και έχει καθοριστικό ρόλο στην προώθηση των συμφερόντων των κυπριακών επιχειρήσεων και βιομηχανιών. 

Η ΟΕΒ είναι μέλος της Διεθνούς Οργάνωσης Εργασίας (ILO) και της Ευρωπαϊκής Επιχειρηματικής Ομοσπονδίας BusinessEurope.

 Ιστορικό ΟΕΒ 
Η ΟΕΒ ιδρύθηκε το 1960 ως απάντηση στην ανάγκη για μια συλλογική εκπροσώπηση των εργοδοτών και των βιομηχάνων στην Κύπρο και αποτελεί ένα από τους κοινωνικούς εταίρους του τόπου. Από την ίδρυσή της, έχει συνεργαστεί στενά με το κράτος και τις συνδικαλιστικές οργανώσεις με σκοπό τη διατήρηση της εργατικής ειρήνης, τη βελτίωση του επιχειρηματικού περιβάλλοντος και την οικονομική ανάπτυξη του τόπου.

 Διοίκηση 
Της ΟΕΒ ηγείται το Διοικητικό Συμβούλιο και η Εκτελεστική Επιτροπή.

Πρόεδρος του Διοικητικού Συμβουλίου σήμερα είναι ο Αντώνιος Αντωνίου.

Γενικός Διευθυντής της ΟΕΒ είναι ο Μιχάλης Αντωνίου.

 Δομή 
Η Γραμματεία της ΟΕΒ αποτελείται από πέντε Τμήματα με τους πιο κάτω Επικεφαλής.

 Τμήμα Εργασιακών Σχέσεων και Κοινωνικής Πολιτικής

Επικεφαλής: Λένα Παναγιώτου, Βοηθός Γενική Διευθύντρια

 Τμήμα Επιχειρηματικής Ανάπτυξης

Επικεφαλής: Παρασκευάς Αναστασίου, Διευθυντής

 Τμήμα Ανθρώπινου Δυναμικού

Επικεφαλής: Μαρία Θεοδώρου, Διευθύντρια

 Τμήμα Ενέργειας και Περιβάλλοντος

Επικεφαλής: Παναγιώτης Καστανιάς, Ανώτερος Λειτουργός

 Τμήμα Οικονομίας και Διοίκησης

Επικεφαλής: Αντώνης Φραγκούδης, Διευθυντής

 Μέλη 
Στην ΟΕΒ είναι ενταγμένοι 111 επιχειρηματικοί/επαγγελματικοί Σύνδεσμοι με πέραν των 10,000 επιχειρήσεων που είναι Άμεσα ή Έμμεσα Μέλη της και που προέρχονται από όλους τους τομείς οικονομικής δραστηριότητας.  

 Αποστολή 
Αποστολη της ΟΕΒ είναι η παροχή ουσιαστικής στήριξης και η προσθήκη αξίας στις επιχειρήσεις-μέλη της μέσω ενός φάσματος σύγχρονων, ποιοτικών και εξειδικευμένων υπηρεσιών, προσαρμοσμένων στις ανάγκες των μελών, τις συνθήκες της αγοράς και το κοινωνικο-οικονομικό περιβάλλον.

Προώθηση των θέσεων, συμφερόντων και ενδιαφερόντων των μελών της και της επιχειρηματικής κοινότητας καθώς και διεκδίκηση της εφαρμογής μέτρων για την επιβίωση και ανάπτυξη των επιχειρήσεων.

Παρακολούθηση των κοινωνικο-οικονομικών εξελίξεων στην Κύπρο και το εξωτερικό, παροχή συμβουλών και υποβολή εισηγήσεων προς το κράτος και τον επιχειρηματικό κόσμο, με σκοπό την ουσιαστική συμβολή στην οικονομική ανάπτυξη της χώρας.

Συνεργασία με το κράτος και άλλους φορείς και παράγοντες της κοινωνίας, με σκοπό την ανάπτυξη της επιχειρηματικότητας και της ευημερίας του τόπου.

Διατήρηση της ισορροπίας δυνάμεων μεταξύ του επιχειρηματικού κόσμου και των υπολοίπων κοινωνικών εταίρων για καλύτερη λειτουργία του τρόπου λήψης αποφάσεων στην κυπριακή κοινωνία.

 Σκοπός και Στόχοι 
Η ΟΕΒ έχει ως στόχο την προστασία και προώθηση των συμφερόντων των μελών της, καθώς και την ανάπτυξη της επιχειρηματικότητας. Επίσης, οι κύριοι στόχοι της ΟΕΒ περιλαμβάνουν:

Εκπροσώπηση και Διαβούλευση: Εξασφάλιση της φωνής των εργοδοτών στις εθνικές και ευρωπαϊκές αρχές, προώθηση των θέσεων τους και διαπραγμάτευση με τα συνδικάτα.

Εκπαίδευση και Κατάρτιση: Παροχή εκπαιδευτικών προγραμμάτων και κατάρτισης για την ενίσχυση των δεξιοτήτων των εργοδοτών και των εργαζομένων.

Προώθηση της Επιχειρηματικότητας: Υποστήριξη της δημιουργίας νέων επιχειρήσεων και της καινοτομίας.

Βελτίωση της Ανταγωνιστικότητας: Ανάπτυξη πρωτοβουλιών για την ενίσχυση της ανταγωνιστικότητας των κυπριακών επιχειρήσεων.
 Δραστηριότητες 
Η ΟΕΒ ασχολείται με μια σειρά από δραστηριότητες που περιλαμβάνουν

 Νομοθετική Διαβούλευση: Συμμετοχή στη διαμόρφωση και την αναθεώρηση της εργασιακής και οικονομικής νομοθεσίας.
 Διοργάνωση Εκδηλώσεων: Οργάνωση συνεδρίων, σεμιναρίων και εργαστηρίων που αφορούν σε θέματα επιχειρηματικότητας και βιομηχανίας.
 Εκδόσεις και Έρευνες: Δημοσίευση ερευνών και εκθέσεων που αφορούν την οικονομική κατάσταση και τις τάσεις της αγοράς.
 Υπηρεσίες Συμβουλευτικής: Παροχή συμβουλευτικών υπηρεσιών προς τα μέλη της για ζητήματα όπως η εργασιακή νομοθεσία, η ανάπτυξη της επιχείρησης και η τεχνολογία.

 Συμμετοχή σε σώματα και Συνεργασίες 
Η ΟΕΒ εκπροσωπείται σε δεκάδες Επιτροπές, Συμβούλια, Σώματα σε τοπικό και διεθνές επίπεδο. Επίσης συμμετέχει σε ad-hoc Επιτροπές που συστάθηκαν για μελέτη ειδικών θεμάτων.

Ανάμεσα στους συνεργάτες της περιλαμβάνονται η κυβέρνηση της Κύπρου, οι συνδικαλιστικές οργανώσεις, τα ακαδημαϊκά ιδρύματα και άλλοι επιχειρηματικοί οργανισμοί.

 Παραπομπές 

 Εξωτερικοί σύνδεσμοι 
 Επίσημη Ιστοσελίδα Ομοσπονδίας Εργοδοτών & Βιομηχάνων (ΟΕΒ)
 Επίσημη Ιστοσελίδα Ευρωπαϊκής Επιχειρηματικής Ομοσπονδίας BusinessEurope
 Επίσημη Ιστοσελίδα Διεθνούς Οργάνωσης Εργασίας (ILO)